
SEKOLAH MENENGAH KEBANGSAAN SUNGAI TAPANG
Keselamatan Diri Murid Semasa Perjalanan Pergi & Balik Dari Sekolah

OBJEKTIF

· Mengenalpasti sebarang masalah berkaitan keselamatan semasa murid menjalankan aktiviti.

· Menyedia dan menyebarkan maklumat tentang tatacara tindakan yang lengkap.

· Meningkatkan kesedaran mengenai aspek-aspek keselamatan dalam menjalankan aktiviti.

· Semua pihak dapat mengambil tindakan berdasarkan semua peraturan yang disediakan.

1.0 KESELAMATAN DIRI MURID SEMASA PERJALANAN PERGI DAN BALIK SEKOLAH

1.1 Pendahuluan

Keselamatan diri pelajar dalam perjalanan pergi dan balik ke sekolah memerlukan  perhatian serius kerana kemalangan boleh berlaku  sekiranya semua pihak tidak peka. Keupayaan pihak sekolah dalam menangani isu keselamatan diri murid pergi dan balik sekolah adalah terbatas. Oleh kerana terdapat pelbagai cara pelajar pergi dan balik sekolah, maka tatacara telah dirangka bagi tujuan itu.

1.2 Rasional

· Ramai Pelajar yang pergi dan balik sekolah terdedah kepada bahaya akibat kecuaian ataupun  kurang  mementingkan aspek keselamatan.

· Kurang kesedaran daripada keluarga dan masyarakat dalam aspek  penjagaan keselamatan diri pelajar pergi dan balik sekolah.

· Keupayaan sekolah dalam menangani isu-isu keselamatan di luar kawasan sekolah amat terbatas tanpa sokongan  keluarga dan masyarakat.

· Perlunya pihak sekolah menyediakan  persekitaran yang selamat untuk warga sekolah  melalui Pendidikan  keselamatan diri dalam perjalanan pergi dan balik.

1.3 Objektif 

· Menyedia dan menyebarkan maklumat tentang tatacara tindakan  keselamatan diri pelajar pergi dan balik sekolah.

· Mengenalpasti masalah berkaitan penggunaan laluan perjalanan  pergi dan balik sekolah.

· Semua pihak  faham dan bertindak  berdasarkan  tatacara yang disediakan  apabila melibatkan keselamatan pelajar pergi dan balik dari sekolah.

· Mengambil tindakan yang betul  berdasarkan peraturan  yang disediakan.
1.4 Peranan Pelajar

· Pelajar mesti memastikan kenderaan yang anda naiki ke sekolah selamat.

· Pelajar mesti mematuhi arahan pihak yang mengawal kenderaan seperti pemandu atau polis.

· Memahami dan mengamalkan  peraturan mengenai keselamatan diri dalam perjalanan ke sekolah.

· Pelajar hendaklah sepanjang masa  mengamalkan langkah-langkah  keselamatan seperti berikut:

· Sentiasa sedar dan peka tentang kemungkinan  berlakunya perbuatan jenayah ke atas diri pelajar.

· Berjalan dalam kumpulan dan menggunakan laluan yang selamat.

· Melengkapkan diri dengan pengetahuan dan kemahiran seni mempertahankan diri.

· Mengelak diri daripada berinteraksi dengan orang yang tidak dikenali.

· Melaporkan kepada pihak pentadbir/guru/kakitangan sekolah sekiranya terdapat sesuatu yang mencurigakan berlaku.

· Tidak menumpang kenderaan orang yang tidak dikenali.

1.5 Peranan Kaunselor/Guru Disiplin

· Memberi kesedaran dan kefahaman kepada pelajar tentang pentingnya keselamatan diri melalui :-

· Poster

· Perhimpunan Mingguan

· Ceramah

· Pengajaran dan Pembelajaran dalam kelas.

· Tayangan Video

· Ceramah 

· Edaran

· Menerima aduan pelajar dan mengambil tindakan susulan.

· Merekodkan semua aduan bagi sebarang insiden. 
· Memaklumkan kepada ibu bapa dan pihak berkenaan.

· Menganalisis setiap kejadian.

· Memanfaatkan sepenuhnya Jawatankuasa Permuafakatan, Jawatankuasa Keselamatan dan Persatuan Ibu Bapa dan Guru(PIBG) dalam merancang langkah keselamatan murid semasa perjalanan ke sekolah.

· Bekerjasama dengan  pihak polis dan ibu bapa untuk membuat rondaan di kawasan yang difikirkan berisiko tinggi dari segi keselamatan.

· Merancang dan melaksanakan program-program gotong-royong membersihkan kawasan sekolah.

· Memantau sebarang laluan(jalan pintas ke sekolah)oleh pihak yang tidak bertanggungjawab yang ingin mengganggu keselamatan pelajar.

· Mengadakan peraturan yang jelas tentang keselamatan pelajar dalam perjalanan pergi dan balik dari  sekolah.

· Menubuhkan Kelab Pencegahan Jenayah di Sekolah.

1.6  Peranan Ibu bapa.

· Bekerjasama dengan pihak sekolah dalam merancang dan menguatkuasakan keselamatan murid pergi balik sekolah.

· Memastikan anak selamat pergi dan balik sekolah.

· Mendidik anak dalam aspek keselamatan diri.

· Memastikan anak-anak pergi dan balik sekolah dengan kawan-kawan atau dalam kumpulan.

· Memastikan kenderaan yang digunakan  oleh anak dalam keadaan baik.

· Menasihati anak-anak supaya tidak berinteraksi atau mengikut orang yang tidak dikenali.

1.7 TATACARA PELAJAR

1.7.1 Pergi dan balik menggunakan kenderaan awam

· Kenderaan awam yang dimaksudkan ialah bas, teksi, dan van.

· Kenal pasti kenderaan yang biasa dinaiki sama ada melalui nombor plat, pemandu, kelindan atau identiti khas.

· Memastikan kenderaan betul-betul berhenti apabila turun atau naik.

· Berbaris atau tidak berebut/tunggu giliran semasa turun atau naik  dan tidak bertolak-tolak dengan rakan-rakan.
· Sekiranya duduk di kerusi, duduklah dengan tertib.

· Sekiranya tiada tempat duduk dan terpaksa berdiri, pastikan berdiri dalam keadaan  stabil dengan memegang  pemegang yang disediakan  dan jangan berdiri di tangga.

· Jangan bergurau  senda, bermain, melambai tangan keluar, mengeluarkan atau menjengokkan  kepala, mencampak barang keluar atau lain-lain perbuatan yang boleh membahayakan diri dan orang lain.

· Setelah tiba di destinasi, turunlah dari kenderaan  yang dinaiki setelah ia betul-betul berhenti dan jangan berebut/bertolak-tolak. Jalan  terus ke rumah/sekolah.

· Sekiranya perlu menyeberangi jalan pastikan tiada kenderaan dari kiri dan kanan.

· Apabila berlaku kemalangan, ikut panduan  Tatacara Berlaku Kemalangan.

1.7.2 Perjalanan semasa pergi dan balik sekolah dengan bot/sampan(Balik hujung minggu).

· Pastikan memakai jaket keselamatan semasa menaiki bot/sampan.

· Jangan menaiki bot/sampan yang melebihi had muatan.

· Semasa dalam bot/sampan sentiasa berhati-hati dan ikut semua arahan pemandu.

· Jangan berdiri atau bermain air semasa  dalam perjalanan  atau melakukan  sebarang perlakuan yang menyebabkan bot/sampan tidak stabil.

· Elak dari menaiki bot/sampan dalam keadaan cuaca yang buruk atau arus sungai terlalu deras.

1.7.3 Pergi balik dengan kenderaan sendiri.

Kenderaan sendiri yang dimaksudkan  ialah kenderaan yang dibawa oleh pelajar sendiri seperti kereta, motorsikal dan juga basikal.

· Memandu kereta

· Memastikan kereta ada insurans lengkap dengan cukai jalan dan dalam keadaan sempurna.

· Pelajar yang menggunakan kereta juga mesti mempunyai lesen memandu.

· Sentiasa memakai tali pingggang keledar ketika memandu.

· Mematuhi peraturan lalu-lintas di jalan raya.

· Apabila tiba di sekolah, patuhi peraturan lalu lintas di sekolah.

· Sekiranya berlaku kemalangan minta bantuan orang yang terdekat  dan laporkan segera kepada guru/guru bertugas/pentadbir.

· Seterusnya ikut tatacara kemalangan sekiranya berlaku kemalangan.

1.7.4 Menggunakan motosikal

1.7.4.1 Memastikan motorsikal ada insurans lengkap dengan cukai jalan dan dalam keadaan sempurna.

1.7.4.2 Pelajar yang menggunakan  motorsikal juga mesti mempunyai lesen memandu.

1.7.4.3 Gunakan topi keledar dan pakaian  yang boleh  memantulkan cahaya.    

1.7.4.4 Jangan berlumba, bergandingan, bergurau senda semasa  menunggang atau membawa pembonceng lebih daripada seorang.

1.7.4.5 Sekiranya berlaku kemalangan minta bantuan orang terdekat dan laporkan segera kepada guru/guru bertugas/pentadbir.

1.7.4.6 Seterusnya ikut prosedur sekiranya berlaku kemalangan.

1.7.4.7 Patuhi Peraturan Jalan Raya

2.0 Menggunakan Basikal

· Mahir menggunakan basikal dan pastikan basikal berkeadaan baik.

· Jangan bawa pembonceng.

· Jangan berlumba.

· Jangan bergurau senda.

· Jangan mengayuh terlalu laju.

· Jangan bersaing-saing/bergandingan.

· Setelah tiba di sekolah ikut peraturan lalu lintas di sekolah.

· Sekiranya berlaku kemalangan ikut prosedur apabila kemalangan berlaku.
2.1  Pergi dan balik dengan berjalan kaki.

· Melintas Jalan

· Cari tempat terdekat dan selamat untuk melintas jalan.

· Hendaklah berjalan di kaki lima.

· Undur ke belakang dua langkah apabila melihat kenderaan besar.

· Ikut arahan trafik warden jika ada.

· Apabila hendak melintas jalan lihat kanan, lihat kiri dan lihat kanan semula. Melintas apabila sudah pasti tiada kenderaan.

· Tempat yang selamat melintas jalan raya

· Lintasan pejalan kaki (Lintasan zebra)

· Laluan bawah

· Jejantas

· Dekat lampu Isyarat

· Di tempat-tempat yang terdapat anggota polis, warden trafik dan pengawal lalu lintas.

· Jangan melintas jalan di celah-celah kenderaan.

· Cara melintas jalan di lintasan pejalan kaki

· Nampakkan diri anda kepada  pemandu kenderaan.

· Setelah semua kenderaan berhenti barulah melintas dengan cermat.

· Cara  Melintas Jalan di Lampu Isyarat.

· Melintas apabila lampu pejalan kaki berwarna hijau.

· Apabila lampu hijau berkelip-kelip, jangan melintas/jika sedang melintas, teruskan melintas secepat mungkin.

· Berjalan kaki di kawasan awam

· Gunakan kaki lima jalan sebelah kiri.

· Jika tiada kaki lima, gunakan bahu jalan sebelah kanan.

· Jangan bergandingan.

· Berjalan kaki pada waktu malam

· Bawa surat khabar atau benda-benda putih.
· Pakai pakaian cerah atau yang ada bahan reflektif.
· Gunakan lampu picit.
· Jalan dalam kumpulan sekurang-kurangnya dua orang.
· Jika berlaku sebarang  kemalangan atau kecelakaan, ikutilah prosedur apabila ada kemalangan.
· Berjalan kaki pada waktu hujan

· Pakai baju hujan.

· Jika menggunakan payung, pegang dengan betul supaya tidak menghalang pandangan hadapan.

· Berjalan dengan cermat terutama di tempat-tempat yang licin.

· Sekiranya hujan terlalu lebat, tumpang berteduh di tempat-tempat selamat seperti di pondok menunggu bas atau bangunan. Jangan berteduh di bawah pokok.

· Jangan menggunakan payung jika ketika hujan ribut dan angin kencang.

· Jangan bermain-main dalam hujan.

· Berjalan kaki di tempat sunyi/semak

· Berjalan dalam kumpulan sekurang-kurangnya dua orang.

· Pelajar perlu ada pengetahuan seni mempertahankan diri.

· Sekiranya berlaku kecemasan, jangan panik, menjerit meminta tolong/cuba pertahankan diri/lari menyelamatkan diri.

· Laporkan kejadian kepada guru untuk tindakan selanjutnya.

2.11.1 Dihantar oleh Ibu Bapa/Penjaga

· Jika menggunakan kereta atau van pastikan pintu kenderaan ditutup sempurna sebelum kenderaan bergerak.

· Gunakan tali pinggang keledar/topi keledar.

· Jangan bermain/bergurau semasa kenderaan bergerak.

· Memastikan kenderaan betul-betul berhenti sebelum turun/naik kenderaan.

· Jika perlu melintas jalan, pandang kanan, kiri dan kanan sebelum melintas.

2.12  TATACARA GURU

· Melaksanakan program-program mengenai keselamatan jalanraya seperti taklimat, ceramah, tayangan video, mempamerkan poster dan lain-lain.

· Memberikan penerangan mengenai keselamatan pergi dan balik sekolah kepada ibu bapa /penjaga melalui mesyuarat PIBG.

· Menyimpan rekod tentang pengangkutan murid-murid ke sekolah.

· Menyimpan rekod tentang kenderaan-kenderaan  murid ke sekolah.

· Menyediakan tempat letak kenderaan  yang sesuai dan selamat untuk pelajar.

· Menyediakan sistem lalu lintas dalam sekolah.

· Meminta bantuan jaga sekolah untuk mengawal lalu lintas di pintu utama sekolah.

· Menyediakan warden trafik di tempat yang sesuai untuk melintas jalan dan semasa lalu lintas/jalan utama ke sekolah  yang sibuk. 

· Mengadakan pemeriksaan ke atas kenderaan pelajar dengan kerjasama pihak polis.

· Memastikan pelajar ada lesen memandu, insurans, cukai jalan dan kenderaan  dalam keadaan sempurna.

· Menyimpan rekod ibu bapa / penjaga pelajar-pelajar supaya mudah dihubungi semasa kecemasan.

· Menyimpan dan mempamerkan  nombor telefon pihak-pihak berkuasa untuk berhubung jika berlaku sebarang kecemasan.

· Mengedarkan tatacara polisi dan tatacara keselamatan kepada semua pelajar jika boleh.

· Sekiranya kemalangan, ikut tatacara apabila berlaku kemalangan.

· Meminta pihak berkuasa membersihkan laluan berbahaya supaya selamat bagi murid ke sekolah.

2.13      TATACARA IBU BAPA

· Memastikan anak memiliki lesen memandu, insurans, cukai jalan dan kenderaan dalam keadaan sempurna.
· Menemani anak menaiki bas, berjalan kaki dalam keadaan gelap/hujan/sunyi dan menunggu kenderaan tiba.
· Mengingatkan /menasihati anak supaya sentiasa berwaspada  dengan orang-orang yang tidak dikenali dan berhati-hati semasa pergi dan balik sekolah.
· Mengambil tahu waktu anak pergi dan balik sekolah dan menghubungi pihak sekolah sekiranya anak lewat balik.
· Memastikan anak memakai pakaian cerah atau bahan  reflektif jika berjalan dalam keadaan cuaca gelap.
· Memastikan anak berjalan  secara berkumpulan jika melalui kawasan yang semak / sunyi / gelap.
· Elakkan anak dari menaiki bot / sampan yang uzur/rosak.
· Mengingatkan anak memakai jaket keselamatan ketika menaiki bot / sampan.
· Jika cuaca buruk dan berbahaya jangan benarkan anak ke sekolah dengan cara menaiki bot / sampan.

